GiliGold/VAD_KnessetCorpus huggingface dataset:
יוסף עטאונה:
 אני אומר שליישובים הערבים, כבוד היושב-ראש, בשגרה אין את המעגלים התומכים בילדים בכל התחומים האלה של בריאות הנפש, של השירות הפסיכולוגי, של הייעוץ החינוכי
יוסף עטאונה:
 יש מחסור אדיר בחברה הערבית ובמיוחד בדרום, לכן אנחנו ניצבים היום בפני מצב חירום לכל דבר
יוסף עטאונה:
 לצערי הממשלה לא מתייחסת לזה כמצב חירום, כי כל מה שקורה זה לא משהו רגיל, זה דבר שאי אפשר להשלים איתו, שגם צריך להתמודד איתו
יוסף עטאונה:
 במציאות לא מתמודדים עם התופעה בכלל וגם על ההשלכות שלה, לכן אני חושב שהמעגלים התומכים בתוך החברה ברשויות המקומיות הערביות, צריכים לתגבר אותם משמעותית גם בתחום החינוך, גם בתחום הרווחה, בשירות הפסיכולוגי כי הילדים זקוקים לתמיכה ולמעגלים האלה והמעגלים האלה לא קיימים כיום או יש מחסור משמעותי בהם
יוסף עטאונה:
     אני רוצה גם לדבר על תופעה ועל ההשלכות שלה שלא פחות מהפשיעה ומהרצח, זה תופעת הריסת הבתים בנגב
יוסף עטאונה:
 בתקופה האחרונה אנחנו כמעט ביום-יום רואים הריסת בתים
יוסף עטאונה:
 כשהורסים בית, הורסים את המשפחה
יוסף עטאונה:
 יש לזה השלכות על ילדים
יוסף עטאונה:
 אני רוצה להזכיר לכולם, רק לפני כמעט חודש וחצי אצל משפחת אל-רול שישה בתים נהרסו
יוסף עטאונה:
 המשפחות נשארו עד היום ללא שום קורת גג, ללא שום תמיכה ולכן המעגלים האלה של הפסיכולוגיה, של הייעוץ החינוכי, של העובדים הסוציאליים, צריך לתגבר אותם ולתת מענה כי הפגיעה של תופעת האלימות היא מאוד ישירה והיא מסכנת אותנו כחברה, כולל הילדים
אלי אפללו:
     חבר הכנסת ואליד אלהואשלה, בבקשה
ואליד אלהואשלה:
שלום לכולם, זה נושא שהוא מטריד, נושא עצוב
ואליד אלהואשלה:
 רק אתמול היינו, אני וד"ר אחמד ועאידה ואיימן מול משרד ראש הממשלה
ואליד אלהואשלה:
 30 שרים נכנסים אחד אחרי השני
ואליד אלהואשלה:
 רק שניים עצרו שם ודיברו עם אנשים, עם ראשי רשויות, עם אימהות שכולות, לכן זה מראה על הזלזול של הממשלה, הזלזול של מקבלי ההחלטות
ואליד אלהואשלה:
 אם הזלזול נמצא בראש הפירמידה, מה אתה מצפה מהפקידים שיעשו בנדון הזה על מנת למזער נזקים בטראומות שחווים הילדים שלנו כתוצאה מהפשיעה הגואה בחברה הערבית? לכן הנושא הזה צריך להיות בראש סדר העדיפויות של הוועדה הזאת, וגם של השר יעקב מרגי על מנת להציל משהו ממה שנשאר בחברה הערבית
ואליד אלהואשלה:
      יש עוד נושא שהוא גם מציק לנו כנציגים של החברה הערבית בנגב, נושא של הריסת בתים
ואליד אלהואשלה:
 עכשיו המדינה הורסת
ואליד אלהואשלה:
 אדוני היושב-ראש, ביישוב תל ערד בנגב הורסים בתים, משאירים ילדים ללא קורת גג, משחיתים רכוש של התושבים, פוגעים במסגדים שם, במסגד בתל ערד, פוגעים בצינור הראשי של המים
ואליד אלהואשלה:
 פגעו בו הרשויות עכשיו
ואליד אלהואשלה:
 משאירים את המשפחות בחום הזה, כולל הילדים שלהם, ללא מים, לכן המדינה גם אלימה כלפי התושבים שלה
ואליד אלהואשלה:
 קודם כל המדינה צריכה לטפל בעצמה, לקבל החלטות נוקשות כלפי הפקידים שנמצאים ונותנים שירות לאנשים
ואליד אלהואשלה:
      יש מחסור בפסיכולוגים, יש מחסור במרכזי חוסן בחברה הערבית
ואליד אלהואשלה:
 בכפרים הבלתי מוכרים אין בכלל, לכן זו סוגיה מאוד רצינית
ואליד אלהואשלה:
 אני בעבר גם ביקשתי ממך שיהיה דיון נפרד על כל הסוגיה הזאת של ילדים שנשארים ללא בתים בכפרים הבלתי מוכרים בנגב
ואליד אלהואשלה:
 אני מקווה שבמושב הבא אנחנו נתייחס לנושא הזה כי זה נושא מאוד חשוב, נושא מטריד ומציק לאנשים בנגב
ואליד אלהואשלה:
 אני מקווה שביום אחד המדינה תפסיק להרוס את הבתים של התושבים שלה, של האזרחים שלה
ואליד אלהואשלה:
 המדינה היחידה במזרח התיכון שהורסת לתושבים שלה זו מדינת ישראל
ואליד אלהואשלה:
 הגיעה הזמן שתמצא פתרון לכל הסוגיות האלה
ואליד אלהואשלה:
 היא צריכה לשים על השולחן שלה קודם כל את הנושא של הפשיעה, אחר כך הנושא של הריסת בתים בנגב
ואליד אלהואשלה:
 השרים שנמצאים היום לצערי הרב לא מחפשים פתרונות, מחפשים את הבייס שלהם וזה מאוד עצוב
אלי אפללו:
ואליד, תודה
תמי ברנע:
חבר הכנסת, הוא ביקש להראות סרטון
ואליד אלהואשלה:
כן, יש סרטון
ואליד אלהואשלה:
 אני שלחתי אותו לתמי
תמי ברנע:
יש לנו אישור מהייעוץ המשפטי
ואליד אלהואשלה:
אוקיי, אני מבקש שנראה אותו ביחד
אלי אפללו:
בסד גמור, אוקיי
אלי אפללו:
 אחר כך אני רוצה לעבור לצד המקצועי ואחר כך נחזור חזרה לחברי הכנסת כי אני חושב שמיצינו פחות או יותר
אלי אפללו:
      בואו נראה את הסרטון
ואליד אלהואשלה:
זה הסרטון בכפר אכסאל, במספרה
ואליד אלהואשלה:
     (הקרנת סרטון)
ואליד אלהואשלה:
שימו לב, אדוני היושב-ראש, איך ילד כזה יכול לשרוד את החיים שלו?
אלי אפללו:
התמונה הזאת שווה אלף מילים
ואליד אלהואשלה:
הסרטון הזה הגיע לכל הפקידים בממשלה, לכל השרים
ואליד אלהואשלה:
 לא צריך להוסיף
אחמד טיבי:
אגב, אחרי הסרטון הזה ביקשתי את הבקשה של דיון מהיר
יוסף עטאונה:
גם בנגב בסוף השבוע היה מקרה לא פחות מזעזע, מקרה שאדם נורה כשהילד שלו לידו
קריאה:
בתוך הרכב, כן
אלי אפללו:
תיראו, אני חושב שבאמת נתתי כרגע לא מעט זמן לחברי הכנסת
אלי אפללו:
 אני רוצה גם לשמוע את אנשי המקצוע, אבל לפני זה אני רוצה פשוט לומר משפט כיו"ר הוועדה
אלי אפללו:
 תיראו, הנושא של נרצחים בחברה הערבית, וזה כמעט כל יום נרצח
אלי אפללו:
 אם אנחנו מסתכלים על זה, אז אולי בשבת יש מנוחה, אני לא יודע, אבל זה פחות או יותר המספר, שזה באמת לא הגיוני
אחמד טיבי:
ממוצע ארבעה בשבוע
אלי אפללו:
 זה ממש מצב לא הגיוני ואין ספק שזה כישלון של המדינה
אלי אפללו:
 זה חייבים לומר
אלי אפללו:
 כדי לצאת מהמצב הזה, זה לא מצב שניתן לפתור אותו ברגע, אבל מדינה וממשלה יכולה לפתור את הבעיה
אלי אפללו:
 אני חושב שניתן לעשות את זה בעזרת תוכנית מסודרת והחלטת ממשלה שמתכוונת לעשות את זה
אלי אפללו:
 אני יודע שאם רוצים, זה אפשרי
אלי אפללו:
 לצערי נכון להיום כנראה שזה לא בסדר העדיפות
אלי אפללו:
 כנראה, אני לא יודע
אלי אפללו:
 אני לא יכול להגיד את זה במאה אחוז, אבל חייבים לעשות פה איזשהו צעד כי אנחנו דנים היום בעצם בהשלכות של האירועים האלה
אלי אפללו:
      אני לא נמצא בוועדה שהיא אמורה לטפל בפשיעה, בנרצחים באוכלוסייה הערבית
אלי אפללו:
 אני כרגע בעצם נקראתי לבדוק, לנסות לראות מה ניתן לעשות כתוצאה מאותן רציחות והפגיעה בילדים שזה באמת טראומה, אין ספק בכלל, שלא נדבר על המבוגרים
אלי אפללו:
 זה סוג הדברים שגם מבוגר לאורך שנים יכול להיות בטראומה כזאת או אחרת וגם לא לצאת ממנה
אלי אפללו:
 הדברים האלה הם באמת מאוד בעייתיים וזקוקים לעטיפה של אותם ילדים, של אותה אוכלוסייה
אלי אפללו:
 זה נכון שאני לא נמצא עכשיו במעטפת של האוכלוסייה הבוגרת כי זה סיפור אחר
אלי אפללו:
 אני רוצה להתמקד בוועדה שאני נמצא בה כדי לראות את הבעיות ולמצוא את הפתרונות כדי באמת לטפל באותם ילדים שנמצאים בסיטואציה שנקלעו אליה שלא באשמתם
אלי אפללו:
      כן, בבקשה יואב
יואב סגלוביץ':
אני אדבר אחרי בעלי המקצוע אבל מאחר ודיברת על הנושא של מה צריך לעשות, זה לא במגרש הזה, אני כן רוצה להגיד לך בשני משפטים
יואב סגלוביץ':
 יש תוכניות מסודרות שהממשלה הזאת הפסיקה
יואב סגלוביץ':
 מספר הנרצחים בחברה הערבית שנה קודמת היה 106 בכל השנה
יואב סגלוביץ':
 אנחנו עכשיו ב-123
יואב סגלוביץ':
 יש אחריות לממשלה
יואב סגלוביץ':
 אני פונה אליך כחבר בקואליציה
יואב סגלוביץ':
 אין מקום שלא דיברתי: מול ראש הממשלה, בכל ועדה, בכל נאום בכנסת, בכל מקום שהייתי בתקשורת
יואב סגלוביץ':
 זה פשוט לא מעניין
יואב סגלוביץ':
 אני רץ מפה עכשיו לוועדת חוקה כי זה מה שמתעסקת הממשלה עכשיו, לא בחיים של אף אחד
יואב סגלוביץ':
 אני כן אומר שאפשר לעשות
יואב סגלוביץ':
 יש תוכניות מסודרות
יואב סגלוביץ':
 הממשלה פשוט הפסיקה אותן
יואב סגלוביץ':
 ראש הממשלה לא החליט שזה יעד מרכזי
יואב סגלוביץ':
 הפסיקו את כל התוכניות הממשלתיות
יואב סגלוביץ':
 אין תקשורת עם מנהיגי החברה הערבית, לא בכנסת ולא חברה אזרחית
יואב סגלוביץ':
 הפסיקו הכול
יואב סגלוביץ':
 הפוליטיקה הנמוכה ניצחה הכול ומי שמשלם את המחיר זה אזרחי המדינה
יואב סגלוביץ':
 אני פה פונה אליך
אלי אפללו:
גם דיברנו
יואב סגלוביץ':
גם דיברנו
יואב סגלוביץ':
 תפעיל את ההשפעה שלך שפשוט יפעילו את מה שהיה
יואב סגלוביץ':
 תעשו אחר כך יותר טוב? בסדר, אבל אל תעשו פחות
יואב סגלוביץ':
 פשוט הפסיקו הכול
יואב סגלוביץ':
 זה אחד
יואב סגלוביץ':
     ברשותך, אחרי בעלי המקצוע אני ארצה להגיד כמה דברים אולי על הילדים
יואב סגלוביץ':
 אני רק בשלושה משפטים
יואב סגלוביץ':
 עכשיו לבד אני לא יכול, אז עזרו לי שני דוקטורים, ד"ר אחמד טיבי וד"ר מנסור עבאס להגיש הצעה לסדר יחד עם עוד חברי כנסת, ארז מלול ויעקב אשר וגלעד קריב
יואב סגלוביץ':
 אמרתי, ואלה, אם כל אלה כבר יגידו, זה לא בגלל יואב
יואב סגלוביץ':
 בואו נעשה הצעה לסדר
יואב סגלוביץ':
 גם זה בוטל
יואב סגלוביץ':
 זה היה מרכזי חוסן
יואב סגלוביץ':
 תיכף אולי וידאד שנמצאת פה תדבר על זה
אחמד טיבי:
דיברנו לפני שהגעת אבל חשוב שאתה תרחיב
יואב סגלוביץ':
הסיפור הוא מאוד פשוט
יואב סגלוביץ':
 הממשלה אפילו בדברים הפשוטים כמו להוציא קול קורא על דבר שקיים, פשוט לא עושה
יואב סגלוביץ':
 בעלי המקצוע יגידו יותר טוב ממני
יואב סגלוביץ':
      שני משפטים ברשותך
יואב סגלוביץ':
 אני לא מסוגל לסבול את העובדה שאנשים במדינת ישראל, לא משנה מי הם, מסתובבים בפחד
יואב סגלוביץ':
 אני לא יודע פחד מה הוא, הילדים שלי לא יודעים פחד מה הוא
יואב סגלוביץ':
 גם הנכדים שלי לא
יואב סגלוביץ':
 הם מסתובבים חופשי, לא מרגישים פחד
יואב סגלוביץ':
 לחיות בפחד זה דבר שמדינה לא מסוגלת לאפשר אותו
יואב סגלוביץ':
 אין תיקון ביום אחד אבל צריך להתחיל במשהו
יואב סגלוביץ':
      אני אגיד מה התרופה הכי טובה למחלה שנמצאים בה עכשיו – אכפתיות לפני הכול
יואב סגלוביץ':
 שזה יהיה דבר שאכפת, שידברו עליו
יואב סגלוביץ':
 שידברו עליו לא בני החברה הערבית
יואב סגלוביץ':
 שידברו עליו כי אכפת
יואב סגלוביץ':
 שזה יהיה בכותרות
יואב סגלוביץ':
 הרי ברור לי שלא יגיעו פסיכולוגים מחר בבוקר לאום אל פאחם ולא לטמרה ולא לביר אל-מכסור
יואב סגלוביץ':
 לא מחר בבוקר, אבל אכפתיות זה משהו שלוקחים אותו, בונים אותו וזה מעיר את אור הפנים
יואב סגלוביץ':
 אין לי הסבר אחר
יואב סגלוביץ':
 אני לא רופא
יואב סגלוביץ':
 אין פה אכפתיות
יואב סגלוביץ':
 אין פה כלום
יואב סגלוביץ':
 יש פה קהות חושים מוחלטת לנעשה
יואב סגלוביץ':
      אני אסיים פה, אני אלך להצבעות על הסבירות ואני אגיד לך משהו
יואב סגלוביץ':
 לא סביר מה שקורה פה
יואב סגלוביץ':
 לא סביר שזה הנושא בוועדה הזאת, וזה לא נושא שממשלה במליאתה מתכנסת, ולא סביר מה שקורה בוועדת חוקה
יואב סגלוביץ':
 אל מול הדבר הזה אני פונה אליך כי אנחנו גם קצת מכירים
יואב סגלוביץ':
 תפעיל את השפעתך
יואב סגלוביץ':
 אני באתי להגיד לך, פשוט תפעיל את השפעתך כי החבר'ה פה לא מקשיבים
יואב סגלוביץ':
 אתם יודעים, אני אגיד משהו הפוך, ולי הרבה פחות אבל תעשו משהו
יואב סגלוביץ':
 תודה רבה ואני כמובן אמשיך ואקשיב
אלי אפללו:
תודה, חבר הכנסת יואב סגלוביץ'
אלי אפללו:
      ווליד
וליד טאהא:
יש הרבה ועדות שאנחנו צריכים להתנייד ביניהן, אבל נקשיב לאחד מבעלי המקצוע - - -
אלי אפללו:
ווליד טאהא, יש לי בקשה
אלי אפללו:
 מאחר והתחלתי עם כל חברי הכנסת ולא נתנו לדבר לאף איש מקצוע, אני אחזור גם אליך וגם לאחרים אבל בוא, אני רוצה את אנשי המקצוע
אלי אפללו:
      משרד החינוך, מה אתם עושים? הלא ילד שעובר טראומה כזאת, זה טראומה לכל החיים
אלי אפללו:
 אני רוצה להגיד לכם שגם מבוגר שעובר טראומה, זה גם לכל החיים
ורד גיל:
אני מסכימה
ורד גיל:
 בוקר טוב, שמי ורד גיל ואני ממונה על אקלים חינוכי מיטבי ומניעת אלימות בשירות הפסיכולוגי ייעוצי
ורד גיל:
 קודם כל באופן אישי אני חייבת לומר כאן לכולם, אני תושבת הדרום ואני גרה בסביבה של יישובים בדואים
ורד גיל:
 לא מעט אנחנו שומעים יריות בבתים ואנחנו מתכווצים
ורד גיל:
 קודם כל אני מזדהה
ורד גיל:
      כאן כאשת מקצוע אני רוצה לומר מה אנחנו עושים וגם מה לגבי החסרים
ורד גיל:
 דיברתם כאן על השירותים הפסיכולוגים, על השפ"חים
ורד גיל:
 יש לי כאן נתונים שמבחינת השירותים הפסיכולוגים יש כן תקנים אבל חלק מהתקנים לא מאוישים
אלי אפללו:
לא מאוישים, למה, בגלל שיש מחסור? בעיה של תקציב?
ורד גיל:
לא, יש תקציב
ורד גיל:
 יש תקן אבל אין פסיכולוגים שמגיעים לאייש את התקן הזה
ורד גיל:
 אני אגיד שבחברה הערבית 70% כיסוי של פסיכולוגים
ורד גיל:
 בחברה הבדואית 58%
ורד גיל:
 בחברה הדרוזית יש 91% של כיסוי
ורד גיל:
 אנחנו רואים שיש חסרים
אלי אפללו:
מה אתם עושים כדי שלא יהיו חסרים? מה התוכניות שלכם?
ורד גיל:
אני אגיד שלגבי הפסיכולוגים יש כל הזמן פנייה ולראות אנשים מהחברה הערבית שסיימו לימודי פסיכולוגיה גם בארץ וגם בחו"ל, ולראות איך מגייסים אותם, אבל זה לא פשוט
ורד גיל:
     אני אדבר כן על המענים שאנחנו נותנים
ורד גיל:
 אני אגיד שבחודשים האחרונים - - -
אלי אפללו:
הם חייבים להיות דוברי ערבית? זה החשיבה?
ורד גיל:
לא
ורד גיל:
 אני אגיד שיש גם פסיכולוגים וגם יועצים שהם דוברי ערבית שהם עובדים בחברה היהודית, וההיפך
ורד גיל:
 יש לנו גם פסיכולוגים יהודים שעובדים בשפ"חים הערבים
ורד גיל:
      אני אגיד שבעקבות החודשים האחרונים, האלימות שגואה בחברה הערבית עשינו שתי התכנסויות, גם התכנסות של פסיכולוגים של החברה הערבית שבעצם הם דנו יחד עם הפסיכולוגית הראשית שלנו, עם חוה פרידמן על המצוקה של הילדים בחברה הערבית
ורד גיל:
 אני אגיד שאנחנו מדברים על הילדים, אבל אנחנו מדברים גם על צוותי חינוך שנמצאים במצוקה וגם על הורים שנמצאים במצוקה, אז זו ועדה שהתחילה והיא תימשך לאורך השנה הבאה
ורד גיל:
 מצד אחד דנים במה שקיים, אבל צריך לדון גם במענים שצריך לתת
ורד גיל:
      אני אגיד שגם הוקם צוות בין-משרדי גם שלנו, של משרד החינוך עם המפקחים של החברה הערבית שבעצם דנו גם על המצב הקיים ומה צריך וניתן עוד לתת
אלי אפללו:
כשאת אומרת על צוות בין-משרדי, איזה משרדים עוד?
ורד גיל:
אני אגיד שיש את המשרד שלנו, את משרד החינוך ויש את הוועדה של 549 שגם אנחנו נמצאים שם, ועדה שהתחילה השנה, בתשפ"ג, ונמשכת לארבע השנים הבאות
ורד גיל:
 יש שם לא מעט מענים
אלי אפללו:
כשאת מדברת בין-משרדי זה יחד עם ועדה, זה לא עם משרדים נוספים
ורד גיל:
עם משרדים נוספים
ורד גיל:
 549 בוודאי
אלי אפללו:
מי הם?
ורד גיל:
יש את משרד הבריאות ומשרד הרווחה ומשרדים נוספים
תמי ברנע:
את אמרת צוות בין-משרדי של חינוך ומפקחים
תמי ברנע:
 איזה מפקחים אלה?
ורד גיל:
דיברתי על שני דברים
ורד גיל:
 דיברתי על ועדה בין-משרדית, דיברתי על החלטת ממשלה 549 שתיכף אני אפרוט מה אנחנו עושים שם מטעם משרד החינוך, ויש את החבירה של המפקחים במשרד החינוך, מפקחים בחברה הערבית שדנים על המצב הקיים ומה נכון וצריך עוד לעשות בעקבות האירועים הקשים
ורד גיל:
      אני אגיד לגבי החלטת ממשלה 549, שמשרד החינוך קיבל תקציבים וזו ההחלטה הבין-משרדית
ורד גיל:
 יש חשיבה על מתן טיפולים פסיכותרפיסטים לתלמידים שחוו את האלימות
ורד גיל:
 יש הצעה אפרופו למרכזי חוסן - - -
אלי אפללו:
יש לכם מספרים, כמה ילדים כאלה נפגעו? כמה מטופלים? כמה לא מטופלים?
ורד גיל:
אני יכולה לבדוק את זה ולחזור
אלי אפללו:
מאוד חשוב לקבל מספר כדי לדעת מה היקף הבעיה
יואב סגלוביץ':
אם אפשר לשאול שאלה
אלי אפללו:
כן, בבקשה יואב
יואב סגלוביץ':
549, אני אשאל כמה שאלות נקודתיות
יואב סגלוביץ':
 מתי הייתה הפגישה האחרונה של הוועדה הבין-משרדית שקמה מכוח 549?
ורד גיל:
אני אגיד שהייתה ועדת סיכום של השנה לפני בערך חודש
יואב סגלוביץ':
אני מדבר על סיכום שנת 2022
יואב סגלוביץ':
 מה עם 2023? כל כמה זמן נפגש הצוות?
ורד גיל:
כל בערך חודש וחצי או חודשיים
יואב סגלוביץ':
כמה ילדים נמצאים תחת הטיפול הזה של הוועדה?
ורד גיל:
זה רחב יותר מילדים, מתלמידים
יואב סגלוביץ':
אני יודע, אבל כמה אנשים נמצאים בטיפול אחרי אותה החלטה?
ורד גיל:
אמרתי שאני אבדוק
ורד גיל:
 אני לא יודעת
ורד גיל:
 רשמתי לי ואני אבדוק כדי להגיד
ורד גיל:
 יש גם בקשה להרחבה של מרכזי חוסן
ורד גיל:
 יש מרכז חוסן בחברה הבדואית
יואב סגלוביץ':
אבל לא יצא קול קורא אפילו
ורד גיל:
אני לא יודעת, אני אבדוק את זה
ורד גיל:
 חבר הכנסת, אני כן אגיד שיש מרכזי חוסן בחברה הערבית
יואב סגלוביץ':
יש אחד בדרום, יש אחד בבדואית
אלי אפללו:
תיראו, אני מצפה כשמגיעים לוועדה כזאת שהודענו עליה לפני למעלה משבוע, אני מצפה מנציגה של משרד שמגיעים לפה עם איזה שהם נתונים
אלי אפללו:
 מדברים על חוסן
אלי אפללו:
 האם יצא קול קורא? לא יצא? באיזה מצב זה נמצא? האם יש בכלל מקום או מיקום לאותו מרכז? איפה הוא אמור להיות? אנחנו מדברים על איזשהו משהו באוויר, אז עד שאני מבקש את הנתון ייקח עוד שבוע ושבועיים ואחר כך נחזור ונדבר על זה עוד פעם? זה לא הולך בצורה הזאת
אלי אפללו:
 אני חושב שאנחנו צריכים להיות הרבה יותר, איך אמר פה יואב, אכפתיים
אלי אפללו:
 זו בדיוק הנקודה
אלי אפללו:
 צריכה להיות אכפתיות וזה לא משנה כרגע אם זה נרצח יהודי או ערבי
ורד גיל:
ממש לא
אלי אפללו:
לצערי הפשיעה והרציחות במגזר הערבי זה עבר באמת כל גבול ולכן אנחנו צריכים להיות הרבה יותר אכפתיים ולתת פתרונות במיוחד לילדים
אלי אפללו:
 מבחינתי הלוואי ולא היה אף רצח ולא היינו מטפלים בילדים, אבל זה תוצאה שהיא ממעשים שבאמת כרגע לפחות אין לנו שליטה
אלי אפללו:
 בוועדה שלי אין לי שליטה על הרציחות, לכן אני מצפה ממשרדי הממשלה לעשות כל מה שצריך, כל אחד בתפקידו
ורד גיל:
אני אגיד שבאופן אישי אני מאוד אכפתית למה שקורה, ואני גם מייצגת כאן משרד שהוא מאוד אכפתי
ורד גיל:
 לגבי הנתונים, אני לוקחת על עצמי להביא
ורד גיל:
 אני יודעת שיש שלושה מרכזי חוסן סך הכול בחברה הערבית
וידאד זייד:
לא, אני תיכף אתקן אותך
אלי אפללו:
קודם כל, שמך?
וידאד זייד:
אני וידאד זייד, עוזרת מנכ"ל של עיריית אום פאחם
וידאד זייד:
 השאלה אם אתה נותן לי את זכות הדיבור או שקודם אתן לה לסיים?
אלי אפללו:
אני רוצה לתת לה לסיים
אלי אפללו:
 תרשמי לך את הדברים, בסדר?
וידאד זייד:
תודה
אלי אפללו:
ורד, תסיימי ואחר כך אני אתן - - -
ורד גיל:
תודה רבה
ורד גיל:
 אני אגיד שאלה הנתונים שאני קיבלתי הבוקר ממרכזי חוסן
אלי אפללו:
זה שלושה שפועלים או שאמורים לקום?
ורד גיל:
לא, שלושה שפועלים
ורד גיל:
 יש בקשה ממשרד החינוך שגם דיברו עליהם כאן חברי הכנסת המכובדים, להקמה של - - -
אלי אפללו:
איפה השלושה קיימים היום?
ורד גיל:
יש בחברה הבדואית ויש בצפון
אלי אפללו:
באיזה מקום?
ורד גיל:
אני תיכף אפתח את הוואטסאפ ואני אגיד לכם תוך כדי
וליד טאהא:
ברשותך, מה התפקיד שלך במשרד, ורד?
ורד גיל:
אני משפ"י
וליד טאהא:
מה התפקיד שלך?
ורד גיל:
אני ממונה על אקלים חינוכי מיטבי ומניעת אלימות
וליד טאהא:
את ממונה על אקלים חינוכי ואת לא בקיאה בפרטים מהשטח, לא בנגב, לא במקום אחר? מדברת על מתכננים, מבקשים
אלי אפללו:
ווליד, אני אתן לך לדבר
אלי אפללו:
 אני מסכים אבל בוא לא נפגע בנציגות
וליד טאהא:
לא, זה לא אישי
אלי אפללו:
גם אני שאלתי שאלות אבל אני מבקש שזה לא יהיה בנימה אישית, בסדר?
וליד טאהא:
זה לא אישי
אלי אפללו:
אז אני ביקשתי
וליד טאהא:
אם אני ממונה על משהו, אני צריך להיות בקיא בפרטים, אחרת אני לא מטפל בסוגיה
אלי אפללו:
אתה שמת לב מה אמרתי, שאני מצפה שילמדו את הנתונים ויבואו לפה, בסדר? אבל לא צריך לפגוע באחד או באחת שנמצאים פה
וליד טאהא:
אם נשמע כי פגעתי, אני מתנצל
וליד טאהא:
 לא פגעתי
אלי אפללו:
ווליד, תודה
אלי אפללו:
 אני מבקש ככה, קודם כל אתם מגיעים לפה, תבואו עם נתונים, תלמדו את הנתונים כי אנחנו רוצים גם תשובות, בסדר? אני מבקש שתעבירו לנו איפה נמצאים השלושה האלה - - -
ורד גיל:
אני כבר אגיד לכם
אלי אפללו:
בסדר, אוקיי, וארבעה נוספים, איפה הם אמורים לקום ומה החסמים?
ורד גיל:
אוקיי
ורד גיל:
 אני אמשיך ואני אומר שיש גם מתן מענה ספציפי לתלמידים שהם מאותרים, זאת אומרת שבבתי ספר בעקבות חלילה אירוע כזה או אחר יש תלמידים שמאותרים ומקבלים טיפול דרך השפ"חים, גם הם וגם ההורים שלהם
ורד גיל:
 אני בטוחה שאנחנו לא מצליחים להגיע לכל הילדים שנפגעו או למשפחות שלהם, אבל זאת הכוונה
ורד גיל:
      אני אגיד שאנחנו גם עובדים בעקבות אירועים חריגים ואירועי אלימות עם הצוותים החינוכיים בעקבות אירוע כזה או אחר כדי לחזק את החוסן והתמיכה בתוך בתי הספר ובתוך הקהילה
ורד גיל:
 אני אגיד שיש לנו שתי תוכניות, תוכנית מיטיבה שזו תוכנית של השירותים הפסיכולוגיים, תוכנית שעובדת עם תלמידים ועם ההורים שלהם, תלמידים שאותרו עם איזושהי בעיה גם של ויסות וגם של שליטה בעקבות איזה שהם אירועים
ורד גיל:
 אנחנו עובדים עם ההורים ואנחנו עובדים עם התלמידים וגם נותנים תמיכה לצוותי החינוך כדי לעזור ולטפל בהם
אלי אפללו:
אני צריך נתונים כי אמירה כללית היא לא אומרת שום דבר
אלי אפללו:
 חשוב לי לדעת נתונים, כמה ילדים מטופלים, כמה לא מטופלים מהסך הכול?
ורד גיל:
יש לנו 16 מרכזים של החברה הערבית בארץ
ורד גיל:
 השנה פתחנו עוד שלושה מרכזים בדרום בחברה הבדואים
וידאד זייד:
מרכזים של שפ"י?
ורד גיל:
זה שייך לשפ"י, כן
ורד גיל:
 מיטיבה זה מרכז טיפולי לילדים ולנוער שיש להם קשיים מסוימים
ורד גיל:
      אני אגיד שיש לנו עוד תוכנית מקיפה שנקראת "עוצמה"
ורד גיל:
 זו תוכנית שגם נותנת מענה קבוצתי לתלמידים שיש להם קושי בשליטה עצמית, בוויסות, ילדים שעברו איזשהו קושי
ורד גיל:
 השנה הוכשרו 37 יועצים
ורד גיל:
 בשנה הבאה יוכשרו עוד כ-50 יועצים מהחברה הערבית
ורד גיל:
 כל יועץ מוביל קבוצה של בין שישה לשמונה תלמידים
ורד גיל:
 כמובן שזה לא מספיק אבל אנחנו מגיעים לפריסה יחסית רחבה
קריאה:
איפה המרכזים האלה נמצאים?
ורד גיל:
יש שני דברים שדיברתי עליהם
ורד גיל:
 יש את מרכזי מיטיבה שאני יכולה להגיד לכם בדיוק איפה הם פרוסים, ב-16 ערים בחברה הערבית
ורד גיל:
 לגבי "עוצמה" שזה בתוך בתי הספר, השנה יש לנו 37 יועצים שהשתלמו, רובם מהדרום ומאזור המרכז
ורד גיל:
 בשנה הבאה אנחנו פותחים השתלמות בחיפה ובצפון
אלי אפללו:
ורד, מה שאני מבקש, עד סוף החודש אני מבקש לדעת כמה תלמידים סך הכול, הפוטנציאל שבהם צריך לטפל וכמה בפועל מטפלים
ורד גיל:
כמה ילדים מאותרים
אלי אפללו:
מאותרים, וכמה מתוכם מטופלים?
יואב סגלוביץ':
המרכזים האלה, רובם ככולם שציינת, חשוב מאוד שהם מתפתחים
יואב סגלוביץ':
 הם לא קשורים לנושא של הדיון
יואב סגלוביץ':
 הם לא אלה שהם אמורים לטפל
ורד גיל:
הם גם
יואב סגלוביץ':
בואו נעשה הפרדה
יואב סגלוביץ':
 יש כל מיני בעיות של ויסות, אני לא מומחה בתחום הזה, כל מיני בעיות שיש
יואב סגלוביץ':
 זה לא משנה
יואב סגלוביץ':
 פה מדובר על הנושאים הספציפיים האלה בשל המצב הקשה בפשיעה, איתם, ושם זה לא ה-16
יואב סגלוביץ':
 זה אותם מרכזים שדיברת על שלושה, שזה אחד בדרום ושניים בצפון
ורד גיל:
מרכזי חוסן
יואב סגלוביץ':
חוסן
יואב סגלוביץ':
 אלה הדברים שבהם מתעסקים עם הדברים האלה
יואב סגלוביץ':
 יש לנו כרגע שלושה
אחמד טיבי:
השלושה האלה פעילים או לא פעילים?
ורד גיל:
הם פעילים בוודאי
ורד גיל:
 אני כבר אגיד בדיוק איפה הם נמצאים
אלי אפללו:
      חבר הכנסת ווליד טאהא, בבקשה
וליד טאהא:
תודה הרבה היושב-ראש
וליד טאהא:
 תודה על הדיון
וליד טאהא:
 תודה ד"ר אחמד על היוזמה
וליד טאהא:
 אני רוצה לדבר על הסוגיה לפני שאני אדבר מההיבט שלי כחבר כנסת, כנציג ציבור, אני רוצה לדבר מהניסיון המקצועי שלי
וליד טאהא:
 אני הייתי מנהל בית ספר והייתי מנהל אגף חינוך, ואני מכיר איך זה עובד טוב מאוד
וליד טאהא:
 כל עוד אין ארגון הולם בתוך הרשות כדי לתכלל את הפעילות שאנחנו מייחלים לה, אזי אפשר לדבר על הרבה מאוד תוכניות שלא שוות כלום, לגבי הרבה מאוד יישובים שאינם ערוכים לזה
וליד טאהא:
      כמנהל בית ספר חוויתי רציחות של אימהות שהילדים שלהן היו אצלי בבית הספר
וליד טאהא:
 אני יודע את הצעדים שצריך לעשות כדי להגיע לתלמידים שצריכים את העזרה המיידית של המערכת, כי הטיפול המיידי הוא בתוך בית הספר
וליד טאהא:
 האיתור בתוך בית הספר, החיבוק מתוך בית הספר ואז המעגל מתרחב, נכנס השירות הפסיכולוגי שהוא שירות שקשור לרשות, לעירייה ויש לו מחלקה משלו
וליד טאהא:
 חלק מהרשויות, השירות הזה שייך לחינוך, חלק הוא עצמאי, עובד מול הרשויות
וליד טאהא:
 כשהייתי מנהל אגף השירות היה כפוף אליי כמנהל מחלקת חינוך, ואני זה שדאגתי לשמן אותו ולהפוך אותו לתחנה מוכרת, והוא לא היה כזה
וליד טאהא:
 אני גם מכיר את הבעיות מהן סובלות המחלקות האלה
וליד טאהא:
 יש הרבה מאוד ניידות עם בעלי המקצוע
וליד טאהא:
 הם בדרך כלל באים מרחוק ואז מוצאים להם מקום עבודה יותר קרוב, ועוזבים
וליד טאהא:
 את לא יכולה לעסוק בתחום אם אין לך תואר שני, בשירות הפסיכולוגי, ואז גם יש מחסור
ורד גיל:
גם לא יועצים
וליד טאהא:
ויש מחסור בכוח אדם של מומחים בתחום
וליד טאהא:
 בקיצור, אני יודע נתונים על המקום שהייתי בו
וליד טאהא:
 אני יודע שמצב המחלקות של שירות פסיכולוגי בהרבה מאוד יישובים ספציפית בנגב, שהוא מצב מבחינת היערכות, קטסטרופלי
וליד טאהא:
 זה אומר, אין לך אפשרות להגיע לילדים באמצעות הגופים האלה
וליד טאהא:
 זה אומר שדיון מקצועי מתבקש, אבל למעשה אין לנו כלים להגיע לילדים כי אין את התכלול הזה שצריך להתחיל מהמשרד למעלה מול הרשות
וליד טאהא:
 רשות שבה הנושא הזה לא מוסדר, למי הם מחכים? המשרד הממונה, למה הוא מחכה? למה הוא לא מתערב כדי להסדיר את הדבר הזה?
אלי אפללו:
העלית נקודה נכונה
אלי אפללו:
 אם הרשות לא מתכללת - - -
וליד טאהא:
ברור, אז אתה לא מגיע לילד
אלי אפללו:
כל משרד ברמה של השלטון המרכזי לא מסוגל לגעת
וליד טאהא:
זה נשאר ברמת בית הספר וגם בית הספר לפעמים סובל ממחסור של פסיכולוגים
וליד טאהא:
 אני מכיר את זה מאוד מקרוב
וליד טאהא:
 על מה אנחנו מדברים? הילדים האלה אמורים להיות נכס של כל חברה
אלי אפללו:
סליחה, רגע
אלי אפללו:
 אנחנו ראינו קודם את הסרטון
אלי אפללו:
 הילד הזה, מתי הגיעו אליו ומי הגיע אליו?
וליד טאהא:
זה סוגיה ספציפית
וליד טאהא:
 אפשר לברר את זה
אלי אפללו:
זה חשוב לי כדי להבין את התהליכים
קריאה:
הסרטון הזה רץ בכל הרשתות החברתיות
וליד טאהא:
 אני רוצה לומר לך, היושב-ראש, הסרטון הזה זכה לתשומת לב כי הוא הופץ
וליד טאהא:
אני באופן אישי מכיר עשרות ילדים שהיו בזירות פשע ורצח וירי ואף אחד לא יודע עליהם כלום כי לא הופץ שום סרטון, ויש מאות כאלה
וליד טאהא:
 הרי ילד הוא נכס של מדינה
וליד טאהא:
 ברמת מדינה, ילד הוא נכס של מדינה
וליד טאהא:
 המדינה תחליט אם הוא נכס או להפוך אותו לאסון בעתיד יבוא
אלי אפללו:
מה שנקרא נטל
וליד טאהא:
מי עכשיו אלה שנוטלים את החוק ורוצחים? לפי הסטטיסטיקה ילדים מ-18 עד 25 מהווים אחוז גבוה מאוד מאלה שעושים את זה
וליד טאהא:
 מה זאת אומרת ילדים מ-18 עד 25? לפני 20 שנה הם היו הילד הזה שחווה את הרצח, ולפני 20 שנה הזוועה הזו התחילה
וליד טאהא:
 החברה הערבית היא לא חברה כפי שיש כאלה מתענגים לתאר אותה כחברה מוכה גנטית
אלי אפללו:
עזוב, זה לא אמירות - - -
וליד טאהא:
היושב-ראש, אני אומר לך דברים שנאמרים
וליד טאהא:
 הם נאמרים, לא שאני בוחש כדי להגיע אליהם
וליד טאהא:
 אנחנו שומעים אותם
וליד טאהא:
 אני חייתי בשנים שכל עשר שנים היינו שומעים על מקרה רצח, היינו נכנסים לשוק של שנה
וליד טאהא:
 ההורים היו מונעים מאיתנו להדליק טלוויזיה אם רק מישהו נרצח לפני שנתיים
וליד טאהא:
 אין, לא היה כזה דבר אבל מאז שנות ה-2000 ועד היום התופעה רק התגברה ואנחנו הגענו למכת מדינה
וליד טאהא:
 מה שיואב ידידי דיבר עליו כאכפתיות, אני אגדיר את זה אחרת, יואב
וליד טאהא:
 צריך לקבל החלטה
וליד טאהא:
 צריך רצון לקבל החלטה
וליד טאהא:
 אם לא קיבלת את ההחלטה, אין לך גם את האכפתיות
וליד טאהא:
 מה אכפת לך? אין לך החלטה
וליד טאהא:
 אתה לא מעוניין, אתה לא רוצה
וליד טאהא:
      הרציחות האלה והתופעות שאנחנו רואים הם התגלמות של הזנחה רבת שנים, והנה נגענו בעניין של ילדים, מי מטפל בהם, מי לא מטפל, והנה לך איך אתה מגיע לבעיה הגדולה, באמצעות הזנחה של ילדים שזכאים לכל טוב
וליד טאהא:
 הזנחת אותם בשלב מסוים, אתה מקבל אותם כפושעים
וליד טאהא:
 זה לא תהליך טבע
וליד טאהא:
 זה או שהמדינה מעוניינת בו ושותקת או שהיא לא יכולה, ואני לא מאמין שהיא לא יכולה
וליד טאהא:
 הנה, הוכחנו בקואליציה הקודמת שבאנו לעבוד
וליד טאהא:
      האיש הזה יצא לעבודה כל יום מ-08:00 בבוקר
וליד טאהא:
 אל תבינו את זה לא נכון
וליד טאהא:
 הוא תכלל את הפעילות שלו
וליד טאהא:
 הוא לא עבד רק מול המשטרה
וליד טאהא:
 כאשר דיברה על תוכניות, אנחנו ב-549 הקצאנו 2
וליד טאהא:
4 מיליארד שקל, מיליארד שקל לרשויות המקומיות כדי לתמוך בתוכניות האלה, היושב-ראש, ועל כן כשהיום מדברים שלא יצא קול קורא לתוכנית, אתה שואל, אלוהים אדירים, למה לא יוצא קול קורא? הרי יש את הכסף